ddrg/super_eurlex huggingface dataset:
A Bizottság 2633/98/EK rendelete

(1998. december 8.)

a méz termelésének és forgalmazásának javítására irányuló intézkedések alkalmazására vonatkozó általános szabályok megállapításáról szóló 1221/97/EK tanácsi rendelet végrehajtásának részletes szabályairól szóló 2300/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 2070/98/EK rendelettel [1] módosított, a méz termelésének és forgalmazásának javítására irányuló intézkedések alkalmazására vonatkozó általános szabályok megállapításáról szóló, 1997. június 25-i 1221/97/EK tanácsi rendeletre [2] és különösen annak 5. cikkére,

mivel a legutóbb az 1472/98/EK rendelettel [3] módosított 2300/97/EK bizottsági rendelet [4] megállapítja a méz termelésének és forgalmazásának javítására irányuló intézkedések végrehajtásához szükséges rendelkezéseket;

mivel a nemzeti programok végrehajtása során biztosítani kell az egységességet a nemzeti programok intézkedései és a különböző közösségi politikák keretében tett egyéb intézkedések között, ez utóbbiakba beleértve különösen az agrár-élelmiszeripari kutatási politikák koordinálásáról szóló rendeleteket; mivel kerülni kell különösen a támogatások együttes alkalmazása miatti túlkompenzációt és az intézkedések meghatározásának esetleges ellentmondásait;

mivel az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

A 2300/97/EK rendelet 4. cikkének (3) bekezdése helyébe a következő rendelkezés lép:

"(3) Ugyanaz az intézkedés nem lehet egyidejűleg tárgya az 1221/97/EK rendelet szerinti és egy másik, a 950/97/EK [5], a 951/97/EK [6] és a 952/97/EK tanácsi rendeleten [7] alapuló közösségi támogatási program szerinti, illetve az e rendelet 2. cikkének (3) bekezdésében előírt kutatási, technológiafejlesztési és demonstrációs közösségi programok szerinti kifizetésnek."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. december 8-án.

a Bizottság részéről

Franz Fischler

a Bizottság tagja

[1] HL L 265., 1998.9.30., 1. o.

[2] HL L 173., 1997.7.1., 1. o.

[3] HL L 194., 1998.7.10., 8. o.

[4] HL L 319., 1997.11.21., 4. o.

[5] HL L 142., 1997.6.2., 1. o.

[6] HL L 142., 1997.6.2., 22. o.

[7] HL L 142., 1997.6.2., 30. o.

--------------------------------------------------
A Bizottság 2520/98/EK rendelete

(1998. november 24.)

az 544/97/EK rendeletnek a Malajziából importált fokhagyma származási bizonyítványai tekintetében történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 2520/97/EK bizottsági rendelettel módosított [1], a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [2] és különösen annak 31. cikke (2) bekezdésére,

mivel az 1662/94/EK rendelettel módosított [3], harmadik országokból származó fokhagyma behozatali engedélyének alkalmazásáról szóló, 1993. július 12-i 1859/93/EGK bizottsági rendelet [4] a Közösségben minden fokhagyma szabad forgalomba hozatalát behozatali engedély bemutatásához köti;

mivel az ellenőrzések fokozása és a kereskedelmi szabályoktól való – a pontatlan okmányokból adódó – eltérés kockázatának megelőzése érdekében az 544/97/EK bizottsági rendelet [5] – a legutóbb az 1677/98/EK rendelettel [6] módosított, a Közösségi Vámkódex létrehozásáról szóló 2913/92/EGK tanácsi rendelet [7] végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet 56–62. cikkének megfelelően – bizonyos harmadik országokból származó fokhagyma behozatalát az illetékes nemzeti hatóságok által kibocsátott származási bizonyítvány benyújtásához köti, továbbá előírja, hogy az ilyen harmadik országokból származó importfokhagymát közvetlenül a Közösségbe kell szállítani;

mivel a malajziai hatóságok megerősítették, hogy Malajziában nem termelnek fokhagymát; mivel, azonban, Malajziából származónak vallott fokhagyma behozataliengedély-kérelmeket nyújtottak be az 1859/93/EK rendelet értelmében; mivel az ilyen kérelmek száma folyamatosan nő; mivel a csalások megelőzése érdekében az 544/97/EK rendeletet haladéktalanul alkalmazni kell Malajziára;

mivel egyértelműen fennáll a csalás veszélye azon tény alapján, hogy Malajziában nem termelnek fokhagymát; mivel az 544/97/EK rendelet 4. cikke ezért ez esetben nem alkalmazandó;

mivel az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

Malajzia felkerül az 544/97/EK rendelet mellékletében szereplő harmadik országok listájára.

2. cikk

Az 544/97/EK rendelet 4. cikke nem vonatkozik azokra a Malajziából származónak vallott termékekre, amelyek Közösségbe történő szállítása jelenleg folyamatban van.

3. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet az 544/97/EK rendelet 5. cikke második bekezdése ellenére a hatálybalépésének napjától kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. november 24-én.

a Bizottság részéről

Franz Fischler

a Bizottság tagja

[1] HL L 346., 1997.12.17., 41. o.

[2] HL L 297., 1996.11.21., 1. o.

[3] HL L 176., 1994.7.9., 1. o.

[4] HL L 170., 1993.7.13., 10. o.

[5] HL L 84., 1997.3.26., 8. o.

[6] HL L 212., 1998.7.30., 18. o.

[7] HL L 253., 1993.10.11., 1. o.

--------------------------------------------------
A Tanács 2825/98/EK rendelete

(1998. december 22.)

a Marokkóból származó elkészített vagy konzervált szardínia Közösségbe irányuló behozatalának a Közös Vámtarifa szerinti vámtételek alóli mentességéről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az egyrészről az Európai Közösségek és tagállamaik, másrészről a Marokkói Királyság közötti társulás létesítéséről szóló, 1996. február 26-án aláírt Euro-Mediterrán Megállapodás 2. jegyzőkönyve előírja, hogy Marokkóból származó, 16041311, 16041319 és ex16042050 KN-kód alá tartozó, elkészített és konzervált szardínia Közösségbe irányuló behozatala 1999. január 1-jétől mentesül a vámok alól;

mivel a megállapodás megkötéséig és hatálybalépéséig a Közösségnek autonóm intézkedéssel be kell vezetnie e szabályozást,

ELFOGADTA EZT A RENDELETET:

1. cikk

A Marokkóból származó, 16041311, 16041319 és ex16042050 KN-kód alá tartozó elkészített és konzervált szardínia Közösségbe irányuló behozatala mentesül a vámok alól.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1999. január 1-jétől kell alkalmazni a Marokkóval kötött Euro-Mediterrán Megállapodás hatálybalépéséig.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. december 22-én.

a Tanács részéről

az elnök

C. Einem

--------------------------------------------------
A Tanács 2461/98/EK, ESZAK, Euratom rendelete

(1998. november 12.)

a műszakpótlékra jogosult tisztviselők kategóriáinak meghatározásáról, valamint annak mértékéről és feltételeiről szóló 300/76/ESZAK, EGK, Euratom tanácsi rendelet módosításáról

AZ EURÓPAI UNIÓ TANÁCSA,

tekintettel az Európai Közösségek egységes Tanácsát és egységes Bizottságát létrehozó szerződésre,

tekintettel a Bizottságnak a Személyzeti Szabályzati Bizottsággal folytatott konzultációt követően benyújtott javaslatára [1]

,

mivel, tekintettel az Európai Közösségek tisztviselőinek személyzeti szabályzatáról és egyéb alkalmazottainak alkalmazási feltételeiről szóló 259/68/EGK, Euratom, ESZAK rendelet módosításáról szóló, 1998. november 12-i 00/98/EK, ESZAK, Euratom tanácsi rendeletre és az egyéb, a javadalmazás, a nyugdíjak és más anyagi jogosultságok euróban történő megállapítása tekintetében rájuk vonatkozó rendeletekre [2], a 300/76/ESZAK, EGK, Euratom [3] tanácsi rendeletet módosítani szükséges,

ELFOGADTA EZT A RENDELETET:

1. cikk

A 300/76/ESZAK, EGK, Euratom tanácsi rendeletben a "belga frank" kifejezés helyébe "euró" kifejezés lép, és a belga frankban kifejezett összegek helyébe azokkal egyenértékű, euróban kifejezett összegek lépnek, a Tanács által elfogadott átváltási árfolyamon.

Az összegek kerekítésére vonatkozó, az euró bevezetésével kapcsolatos egyes rendelkezésekről szóló, 1997. június 17-i 1103/97/EK tanácsi rendeletben [4] meghatározott szabályokat kell alkalmazni.

2. cikk

1999. január 1-jén, e rendelet alapján, a Bizottság hatályba lépteti a 300/76/ESZAK, EGK, Euratom tanácsi rendeletben szereplő, belga frankban kifejezett összegek euróra történő átváltását; ezeket az értékeket 1999. januárjában az Európai Közösségek Hivatalos Lapjában ki kell hirdetni.

3. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1999. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. november 12-én.

a Tanács részéről

az elnök

E. Hostasch

[1] HL C 192., 1998.6.19., 11. o.

[2] HL L 307., 1998.11.17., 1. o.

[3] HL L 38., 1976.2.13., 1. o. A legutóbb a 2258/90/Euratom, ESZAK, EGK rendelettel (HL L 204., 1990.8.2., 1. o.) módosított rendelet.

[4] HL L 162., 1997.6.19., 1. o.

--------------------------------------------------
A Bizottság 2502/1999/EK Rendelete

(1999. november 26.)

a Skóciától északra eső területen (Shetland terület) történő egyes halászati tevékenységekre vonatkozó engedélyezési rendszer létrehozásáról szóló 2166/83/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 1181/98/EK rendelettel [1] módosított, a halászat és akvakultúra közösségi rendszerének létrehozásáról szóló, 1992. december 20-i 3760/92/EGK tanácsi rendeletre [2] és különösen annak 7. cikk (2) bekezdésére,

mivel:

(1) A Skóciától északra eső területen (Shetland terület) történő egyes halászati tevékenységekre vonatkozó engedélyezési rendszer létrehozásáról szóló, 1983. július 29-i 2166/83/EGK bizottsági rendelet [3] megállapítja a kérdéses területen tevékenykedő közösségi halászhajók mozgásának közlésére szolgáló eljárást.

(2) A legutóbb a 2445/1999/EK rendelettel [4] módosított, a műholdas hajómegfigyelési rendszerek tekintetében a 2847/93/EGK tanácsi rendelet részletes alkalmazási szabályainak megállapításáról szóló, 1997. július 29-i 1489/97/EK bizottsági rendelet [5] meghatározza azokat a különleges adatokat, amelyeket a műholdas hajómegfigyelési rendszerekkel figyelt közösségi halászhajóknak továbbítaniuk kell.

(3) Az érintett halászterületekre nehezedő teher enyhítése céljából a Skóciától északra eső területen (Shetland terület) tevékenykedő, műholdas hajómegfigyelési rendszerrel követett, a szükséges adatokat műholdas hajómegfigyelési rendszeren keresztül továbbító halászhajókat mentesíteni kell a mozgásuk közlésére vonatkozó kötelezettség alól.

(4) A 2166/83/EGK rendeletet ennek megfelelően módosítani kell.

(5) Az e rendeletben előírt intézkedések összhangban vannak a Halászati és Akvakultúraágazati Irányítóbizottság véleményével,

ELFOGADTA EZT A RENDELETET:

1. cikk

A 2166/83/EGK rendelet 4. cikke a következő bekezdéssel egészül ki:

"(3) A területen tevékenykedő, műholdas hajómegfigyelési rendszerrel követett, és az adatokat az 1489/97/EK bizottsági rendelet [6] 3. cikke szerint, műholdas hajómegfigyelési rendszeren keresztül továbbító közösségi halászhajók azonban mentesülnek a mozgásukról szóló közlések továbbításának az (1) bekezdésben előírt kötelezettsége alól."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. november 26-án.

a Bizottság részéről

Franz Fischler

a Bizottság tagja

[1] HL L 164., 1998.6.9, 1. o.

[2] HL L 389., 1992.12.31., 1. o.

[3] HL L 206., 1983.7.30., 71. o.

[4] HL L 298., 1999.11.19., 5. o.

[5] HL L 202., 1997.7.30., 18. o.

[6] HL L 202., 1997.7.30., 18. o.

--------------------------------------------------
A Bizottság 2623/1999/EK rendelete

(1999. december 10.)

a felvásárlást, raktározást és forgalomba hozatalt magukban foglaló intervenciós intézkedések finanszírozási költségei kiszámításának módszeréről és az ehhez alkalmazandó kamatról szóló 411/88/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1259/96/EK rendelettel [1] módosított, az intervenciós intézkedéseknek az Európai Mezőgazdasági Orientációs és Garanciaalap Garanciarészlege által történő finanszírozására vonatkozó általános szabályok megállapításáról szóló, 1978. augusztus 2-i 1883/78/EGK tanácsi rendeletre [2] és különösen annak 5. cikkére,

mivel:

(1) A legutóbb az 1644/89/EGK rendelettel [3] módosított 411/88/EGK bizottsági rendelet [4] meghatározza az intervenciós intézkedések finanszírozási költségeinek kiszámítási módszerét és az ehhez alkalmazandó kamatot. E rendelet előírja, hogy az egységes kamatláb az Európai Közösségek Statisztikai Hivatala által az ECU-re vonatkozóan az európiacokon regisztrált három, illetőleg 12 hónapos határidős kamatlábnak felel meg, egyharmados, illetőleg kétharmados súlyozással.

(2) 1999. január 1-jén az euróval együtt az euró új európai pénzpiaci referencia-kamatlábát is bevezették, EURIBOR néven. Ez a részt vevő tagállamok különböző nemzeti IBOR kamatlábai helyébe lépett, és az Európai Központi Bank havonta teszi közzé.

(3) Az euró bevezetésének eredményeként módosítani kell a 411/88/EGK rendelet 3. cikkét és annak mellékletét.

(4) Az e rendeletben előírt intézkedések összhangban vannak az EMOGA-bizottság véleményével,

ELFOGADTA EZT A RENDELETET:

1. cikk

A 411/88/EGK rendelet a következőképpen módosul:

1. A 3. cikk első albekezdése helyébe a következő rendelkezés lép:

"Az 1883/78/EGK rendelet 5. cikkében említett kamatláb a háromhavi és a tizenkét havi határidős EURIBOR kamatlábnak felel meg, rendre egyharmados, illetőleg kétharmados súlyozással."

2. A melléklet helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 1999. október 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. december 10-én.

a Bizottság részéről

Franz Fischler

a Bizottság tagja

[1] HL L 163., 1996.7.2., 10. o.

[2] HL L 216., 1978.8.5., 1. o.

[3] HL L 162., 1989.6.13., 18. o.

[4] HL L 40., 1988.2.13., 25. o.

--------------------------------------------------

MELLÉKLET

--------------------------------------------------
A Bizottság 2780/1999/EK rendelete

(1999. december 27.)

a Thaiföldön kívüli egyes harmadik országokból származó, a 07141091, 07141099, 07149011 és 07149019 KN-kód alá sorolt termékekre vonatkozó egyes éves vámkontingensek megnyitásáról és azok kezeléséről szóló, 2449/96/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a GATT XXIV.6 tárgyalások eredményei nyomán összeállított CXL jegyzékben felsorolt vámengedmények végrehajtásáról szóló, 1996. június 18-i 1095/96/EK tanácsi rendeletre [1] és különösen annak 1. cikke (1) bekezdésére,

mivel:

(1) A 2449/96/EK bizottsági rendelet [2] megállapítja egyes éves vámkontingensek alkalmazásának részletes szabályait, amelyek szerint csökkentett vámtétellel lehet a Közösségbe behozni a 07141091, 07141099, 07149011 és 07149019 KN-kód alá tartozó, Thaiföldön kívüli, egyes harmadik országokból származó termékeket.

(2) A részletes alkalmazási szabályok előírják, hogy a tagállamok illetékes hatóságai csak akkor bocsáthatnak ki behozatali engedélyeket, ha a Bizottság előzetesen hozzájárul azok kibocsátásához.

(3) Míg e rendelkezés a kontingensek rendezett igazgatására irányuló igényből fakadt, a tapasztalat azt mutatja, hogy szükségtelen, és bonyolítja az ügyintézést.

(4) Ezért azt el kell hagyni, és ezzel egyidejűleg rendelkezni kell, hogy problémák felmerülése esetén a Bizottságnak a behozatali engedélyek kibocsátásakor legyen elegendő ideje beavatkozni a nemzeti hatóságoknál.

(5) Az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2449/96/EK rendelet 8. cikke (4) és (5) bekezdése helyébe a következő rendelkezés lép:

"(4) A behozatali engedélyeket a kérelem benyújtásától számított negyedik munkanapon kell kibocsátani, kivéve, ha a Bizottság telefax vagy telex útján tájékoztatta a tagállam hatóságait, hogy a szóban forgó engedélyek kibocsátásának feltételei nem állnak fenn.

Ilyen esetekben a Bizottság, miután szükség esetén konzultált a származás szerinti, harmadik ország hatóságaival, megteszi a megfelelő intézkedéseket.

(5) Azon Indonéziából vagy Kínából származó termékek behozatali engedélyei, amelyek esetében a következő évre vonatkozó kérelmet decemberben nyújtják be, nem adhatók ki a szóban forgó év januárjának első munkanapjáig."

2. cikk

Ez a rendelet 2000. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. december 27-én.

a Bizottság részéről

Margot Wallström

a Bizottság tagja

[1] HL L 146., 1996.6.20., 1. o.

[2] HL L 333., 1996.12.21., 14. o.

--------------------------------------------------
A Bizottság 568/1999/EK rendelete

(1999. március 16.)

a kenhető zsírokra vonatkozó előírások megállapításáról szóló 2991/94/EK tanácsi rendelet, valamint a tej és tejtermékek forgalmazása során használt megnevezések védelméről szóló 1898/87/EGK tanácsi rendelet alkalmazására vonatkozó egyes részletes szabályok megállapításáról szóló 577/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a kenhető zsírokra vonatkozó előírások megállapításáról szóló, 1994. december 5-i 2991/94/EK tanácsi rendeletre [1] és különösen annak 8. cikkére,

tekintettel a legutóbb a 222/98/EK [2] rendelettel módosított, a tej és a tejtermékek forgalmazása során használt megnevezések védelméről szóló, 1987. július 2-i 1898/87/EGK tanácsi rendeletre [3] és különösen annak 4. cikke (2) bekezdésére,

mivel a legutóbb a 2521/98/EK [4] rendelettel módosított 577/97/EK [5] bizottsági rendelet különleges rendelkezéseket határoz meg a "vaj" megnevezésnek a vajból, cukorból és alkoholból álló termékek csoportjára való használatával kapcsolatban; mivel elfogadott, hogy e termékek némelyike jogosult a hagyományos megnevezésekre vonatkozó 2991/94/EK rendelet 2. cikkének (2) bekezdésében megállapított eltérésre; mivel az 577/97/EK rendelet I. melléklete ezeket a termékeket úgy határozza meg, mint amelyek minimális zsírtartalma 34 %;

mivel az Egyesült Királyság által nyújtott további adatok szerint úgy tűnik, hogy néhány hagyományos jellegű termék 20 % nagyságrendű zsírtartalommal rendelkezik; mivel az 577/97/EK rendelet I. mellékletét ennek megfelelően át kell dolgozni;

mivel az érintett irányítóbizottságok az elnökük által kitűzött határidőn belül nem nyilvánítottak véleményt,

ELFOGADTA EZT A RENDELETET:

1. cikk

Az 577/97/EK rendelet I. melléklete V. pontjának első francia bekezdésében a "34 %" szöveg helyébe a "20 %" szöveg lép.

2. cikk

Ez a rendelet az Európai Közösségek Hivatalos Lapjában való kihirdetésének napját követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. március 16-án.

a Bizottság részéről

Franz Fischler

a Bizottság tagja

[1] HL L 316., 1994.12.9., 2. o.

[2] HL L 28., 1998.2.1., 1. o.

[3] HL L 182., 1987.7.3., 36. o.

[4] HL L 31., 1998.11.25., 12. o.

[5] HL L 87., 1997.4.2., 3. o.

--------------------------------------------------
A Bizottság 379/1999/EK rendelete

(1999. február 19.)

az olívaolaj és az olívamaradék-olaj jellemzőiről és az ezekre vonatkozó elemzési módszerekről szóló 2568/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 1638/98/EK rendelettel [1] módosított, az olajok és zsírok piaca közös szervezésének létrehozásáról szóló, 1966. szeptember 22-i 136/66/EGK tanácsi rendeletre [2] és különösen annak 35a. cikkére,

mivel a legutóbb a 2248/98/EK rendelettel [3] módosított, az olívaolaj és az olívamaradék-olaj jellemzőiről és a vonatkozó elemzési módszerekről szóló 2568/91/EGK bizottsági rendelet [4] meghatározza az olívaolaj és az olívamaradék-olaj tulajdonságait és az elemzés módszereit;

mivel az olívaolaj-mintáknak a 2568/91/EGK rendelet szerinti elemzéshez történő előkészítése körülményeinek harmonizálásához az említett rendeletben az EN ISO 661 szabványon kívül a már hatályban lévő EN ISO 5555 nemzetközi szabványt kell alkalmazni;

mivel az új szabványokhoz való alkalmazkodási időszak biztosítása és az alkalmazásukhoz szükséges eszközök bevezetése érdekében el kell halasztani e rendelet alkalmazását;

mivel ennek a rendeletnek az előírásai összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 2568/91/EGK rendelet 2. cikkének (3) bekezdése helyébe a következő rendelkezés lép:

"(3) Az olaj jellemzőinek az I. melléklet szerinti meghatározásához a mintavételezés a vizsgálati minták előkészítésére vonatkozó EN ISO 661, valamint a mintavételezésre vonatkozó EN ISO 5555 nemzetközi szabvány szerint történik."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet a hatálybalépésétől számított negyedik hónap első napjától kezdődően kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. február 19-én.

a Bizottság részéről

Franz Fischler

a Bizottság tagja

[1] HL L 210., 1998.7.28., 32. o.

[2] HL 172., 1966.9.30., 3025/66. o.

[3] HL L 282., 1998.10.20., 55. o.

[4] HL L 248., 1991.9.5., 1. o.

--------------------------------------------------